La Bibia piemontèisa/Testament Vej/Neemia/Neemia 11


Neemìa

11

La populassion ëd Gerusalem 

Ij cap dël pòpol a son ëstabilisse a Gerusalem; j'àutri Israelita a l'han tirà a sòrt na famija su des e a l'han mandala a sté a Gerusalem, la sità santa, antramentre che d'àutre neuv a son restà an d’àutre sità. Ël pòpol a l'ha benedì coj che spòtich, a l'avìo dëssidù dë sté an Gerusalem.

Costi a son coj che a son andàit a sté a Gerusalem an tra ij cap ëd la provìnsa giudea, antramentre che ant le sità a son spantiasse për ël teritòri ëd Giuda e d'Israel, ij sacerdòt, ij Levita, j'assistent e ij fieuj dij servitor ëd Salomon: a stasìo tùit an soa sità e andova ch'a l'avìo ‘d proprietà. Costissì ij dissendent ëd Giuda e coj ëd Beniamin, stansià a Gerusalem.

Dij dissendent ëd Giuda:

Ataia fieul d'Usia, fieul ëd Zecaria, fieul d' Amaria, fieul ëd Sefatia, fieul ëd Malalel, dij dëssendent ëd Peres; e Maseia fieul ëd Baruch, fieul ëd Col-Hose, fieul d'Asaia, fieul d'Adaiah, fieul ëd Joiarib, fieul ëd Zecaria, dij dissendent ëd Sela. An tut, ij dissendent ëd Peres ch'a stasìo a Gerusalem, a l'ero 468 òm adult.

Costi ij dissendent ëd Beniamin:

Salu fieul ëd Mesulam, ël fieul ëd Joed, ël fieul ëd Pedaiah, ël fieul ëd Colaiah, ël fieul ëd Maseiah, ël fieul ëd Itiel, ël fieul ëd Jesaiah, e chi a-j andasìa dapress, Gabai e Salai: 928 an tut. Joel ël fieul ëd Zicri a l'era sò cap, e Judah fieul d'Hassenuah a l'era scond ant ël comand ëd la sità. 

Dij sacerdòt:

Jedaiah ël fieul ëd Joiarib, Jachin, Seraiah ël fieul ëd Hilchiah, ël fieul ëd Mesulam, ël fieul ëd Zadoch, ël fieul ëd Meraiot, ël fieul ëd Achitub, supervisor ant ël templ ëd Dé, e ij sò colega a  fasìo ël travaj për ël santuari: 822; e Adaiah ël fieul ëd Jeroham, ël fieul ëd Pelaliah, ël fieul ëd Amzi, ël fieul ëd Zechariah, ël fieul ëd Pashcur, ël fieul ëd Malchijah, e ij sò parent, cap ëd famija: 242; e Amassai ël fieul ëd Asarel, ël fieul ëd Acsai, ël fieul ëd Mesilemot, ël fieul ëd Imer, e ij sò colega, òmo ecessionaj:128. L'ofissial an cap a l'era Zabdiel, fieul d'Haghedolim.

Dij Levita:

Semaiah ël fieul ëd Hashub, ël fieul ëd Asricam, ël fieul ëd Hashabiah, ël fieul ëd Buni; Sabetai e Josabad, cap dij Levita, a l'ero angagiasse ant l'euvra da fòra dël santuari ëd Dé; Mataniah ël fieul ëd Mica, ël fieul ëd Zabdi, ël fieul ëd Asaf, diretor dël cant sacrà ch’a guidava ant ël ringrassiament e ant la preghiera; Bacbuchiah, scond an tra ij sò; e Abda ël fieul ëd Samua, ël fieul ëd Galal, ël fieul ëd Jeduthun. Total dij Levita ant la Sità Santa: 284.

E ij guardian dle pòrte:

Acub, Talmon e soa gent, ch'a l'ero guardian ëd le pòrte: 172.

La rimanensa dël pòpol israelita, con sacerdòt e Levita a vivìo an tute le sità 'd Giuda, mincadun an soa proprietà. J'atendent al templ a stasìo ant un quartié 'd Gerusalem ciamà Ofel, e Zica e Ghispa a l'ero ij comandant. Ël cap dij Levita an Gerusalem a l'era Usi fieul ëd Bani, fieul ëd Casabia, fieul ëd Matania, fieul ëd Mica. Usi a l'era 'd la stirp dij dëssendent d'Asaf, che a l'ero ij cantor responsàbij dël servissi al templ ëd Dé. Ij cantor a l'ero sotmëtù a 'n regolament dël rè e a normative fissà di për di a soe atività al templ. Nopà Petachia, fieul ëd Mesesabel, un dij dissendent ëd Zerach, dla tribù ëd Giuda, a l'era rapresentant dël pòpol a la cort dël rè 'd Persia.

Coj che a fasìo part ëd la tribù ëd Giuda, ma ch’a vivìo an soe proprietà an campagna, a stasìo an coste località: Chiriat Arba e ij vilagi dj'anviron, Dibon e sò vilagi, Jecabzel e sò ansediament An Jesua, an Molada, an Bet Pelet, an Casar Sual, an Ber Seba e sò vilagi, in Ziclag, in Meconah and its villages, in En Rimmon, an Zorah, an Jarmuth, Zanoah, Adulam e ant ij sò ansediament, an Lachish e sò camp, e an Asecah e sò vilagi. Përparèj ch'a l'han butà camp da  Ber Sheba a la Comba d'Hinom.

Cheicadun dij dissendent ëd  Beniamin a son stabilisse an Geba, Micmash, Aija, Betel e ij sò vilage, an Anatot, Nob, e Ananiah, an Hazor, Ramah, e Gitaim, n Hadid, Zebojim, e Nebalat, an Lod, Ono, e ant la Valada dj'Artisan. Cheicadun-a dle division an Giudea dij Levita a l'é stabilisse an Beniamin.

Nòte 

Bibia
Testament Vej
Neemia